paragraph_text: Egika je također unio izmjene u Gotski zakonik. Godine 694. na XVII. saboru u Toledu, Egika je donio nove antižidovske zakone, kao što je bila zabrana bavljenja trgovinom ili povećanje poreza. Isto tako je donio zakon po kojem sve židovske obitelji moraju predati djecu u dobi od sedam godina na odgajanje u kršćanskim domovima. Međutim, postoje ozbiljne sumnje da su se ovi zakoni zaista i primjenjivali u praksi. Doneseno je i niz pooštrenja u zakonima o odbjeglim robovima.